
Retningslinjer for tildeling av midler til utenlandsopphold

Vedtatt av Forskningsutvalget 31.03.06

1. Alle stipendiater ved fakultetet og fast ansatte som oppfyller kravene for forskningstermin, kan søke om tilskudd til utenlandsopphold. Stipendiater som er finansiert av Norges forskningsråd omfattes ikke av ordningen.

2. Tilskudd gis i form av et stipend som beløper seg til inntil kr 10 000 pr mnd for enslige/familie uten barn og inntil kr 15 000 for familie med barn. I tillegg kan det søkes om reisestøtte. Ved opphold på minimum 3 mnd. kan det også søkes om reisestøtte til familien. Tilskuddet begrenses oppad til kr 100 000.

3. Skriftlig søknad skal fremmes til Forskningsutvalget før reisen foretas. Søknaden skal inneholde informasjon om

a. Reisemål.

b. Formål med reisen.

c. Budsjett med finansieringsplan. 

d. Informasjon om andre finansieringskilder det søkes støtte fra, evt. en begrunnelse for hvorfor andre muligheter til finansiering ikke er forsøkt. (For stipendiatene stilles det krav om at de skal søke på universitetsdirektørens stipendordning først.)

e. Anbefaling fra veileder (for stipendiatene).

4. I tilfeller hvor annen finansiering dekker deler av kostnadene, vil tilskuddet fra Jur-fak bli redusert tilsvarende.

5. Stipendet utbetales som et forskudd, og gjøres opp mot kvitteringer som viser merkostnader ved oppholdet. 

